《寄题赵叔才秀芝堂》
宋代·范浚

君不见邯郸邑令昔好奇，强指金灯花作芝。得非美瑞世罕见，遂假凡草相漫欺。

君家闻有真三秀，近出高楹照檐霤。不须仙客费耘锄，协气蒸成自荣茂。

信知为善来嘉祥，得此上药扶年长。庭阶令子映兰玉，要使如芝冠众芳。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。